Yekaterina Chesnokova/RIA «Novosti» Markaziy Afrika Respublikasi hududida halok bo‘lgan 3 nafar rossiyalik jurnalistning jasadlari Air France aviakompaniyasi samolyoti orqali Rossiyaga yetkazildi. Samolyot 5 avgustga o‘tar kechasi Moskvadagi Sheremetevo aeroportiga qo‘ngan. Rossiya Tergov qo‘mitasi ma’lumotiga ko‘ra, ayni vaqtda jasadlar shaxsi aniqlanishi uchun sud-tibbiy ekspertizaga yo‘llangan. Ochilgan jinoiy ish doirasida qurbonlarning oila a’zolari so‘roq qilinadi. Jurnalist O‘rxon Jamol, rejissyor Aleksandr Rastorguyev va operator Kirill Radchenko 30 iyulga kuni Markaziy Afrika Respublikasi hududida qurolli hujum qurbonlari bo‘lishdi. Ushbu guruh Afrikaga «Vagner» guruhi haqida hujjatli film olish uchun borgandi. Hozircha qotillik kim tomonidan sodir etilgani va hujum sabablari aniqlanmagan.